**Miikka Salomäki** (s. 9. maaliskuuta 1993 Raahe) on suomalainen jääkiekkoilija, joka pelaa NLA-seura HC Lausannessa.

Salomäki osaa pelata sekä keskellä että laidassa. Usein voimahyökkääjäksi kuvatun Salomäen vahvuuksiin kuuluu ennakkoluulottomuus, röyhkeys, viimeistelytaidot ja ahkera työntekeminen. Hän tekee kuitenkin toisinaan sääntöjen vastaisia taklauksia.

Ura
---

### Seuraura

Salomäen kasvattajaseura on raahelainen Teräs-Kiekko (TeKi), jonka lisäksi hän pelasi kauden 2008–2009 Laser HT:n junioreissa. Salomäki siirtyi kaudeksi 2009–2010 Laserin B-nuorista Oulun Kärppien A-nuoriin ja voitti keväällä 2010 A-nuorten SM-kultaa. Hänet valittiin vuoden tulokkaaksi. Salomäki teki runkosarjassa 37 ottelussa tehot 18+25=43, mutta hänen kautensa A-nuorten SM-liigassa päättyi kuitenkin jo runkosarjan lopulla nilkkavammaan.

Kaudeksi 2010–2011 Salomäki siirtyi vuoden mittaisella sopimuksella Kärppien SM-liigarinkiin. Hän teki liigadebyyttinsä 17-vuotiaana 17. syyskuuta 2010 kauden toisessa ottelussa vieraissa JYPiä vastaan. Salomäki sai jääaikaa 9.35 minuuttia. Ensimmäisen liigamaalinsa hän teki 2. lokakuuta 2010 Kalevan Palloa vastaan. Salomäki vakiinnutti paikkansa Kärppien kokoonpanossa ja teki tulokaskaudelaan 40 runkosarjaottelussa tehot 4+6=10. Jäähyjä kertyi kaikkiaan 53 minuuttia, mikä oli pelaajan ikään ja otteluihin nähden melko paljon. Kevään 2011 pudotuspeleissä Salomäki oli 27 minuutillaan Kärppien sisäisen jäähypörssin ensimmäinen. Hän teki kaksivuotisen jatkosopimuksen Kärppien kanssa joulukuussa 2010. Nashville Predators varasi Salomäen toisella kierroksella 52. pelaajana NHL:n varaustilaisuudessa 2011. Myös KHL-joukkue Dinamo Minsk varasi hänet 36. pelaajana vuonna 2011.

Syksyn 2011 European Trophy -turnauksessa Salomäki onnistui tekemään kypärätempun vieraissa Luleå HF:ää vastaan. Hän teki 25. elokuuta 2011 pelatussa ottelussa maalin varsinaisella peliajalla jokaisen erän aikana. Salomäki voitti lopulta European Trophyssä koko Kärppien sisäisen piste- ja maalipörssin viidellä maalillaan. Hän teki kaudella 2011–2012 runkosarjassa tehot 12+9=21, mutta Salomäki pelasi vain 40 runkosarjaottelua oltuaan viikkoja sivussa nuorten MM-kilpailujen jälkeen tulleen pernan repeämän takia.

Salomäki sai kevään 2012 pudotuspeleissä, puolivälierissä Pelicansia vastaan kaksi ulosajoa; avausottelussa 22. maaliskuuta 2012 hän tönäisi päätuomari Jarno Heikkistä selästä saadessaan kahden minuutin rangaistuksen poikittaisesta mailasta. Salomäki rikkoi päätuomarin koskemattomuutta ja sai ottelurangaistuksen sekä yhden ottelun pelikiellon. 30. maaliskuuta 2012 hän taklasi Lahdessa keskialueella kiekotonta Justin Hodgmania, joka loukkaantui. Salomäki sai teostaan aiempi pelikielto huomioituna kolmen ottelun pelikiellon, mutta Kärpät teki protestin ja pelikielto lyheni yhteen otteluun. Asiaan vaikutti se, että Pelicansin antamasta tiedotteesta huolimatta Hodgman ei ollutkaan seuraavana päivänä pelatussa ottelussa sivussa. Myös Salomäki kiisti taklauksen olleen tahallinen. Hän voitti lopulta Kärppien pudotuspelien sisäisen jäähypörssin 56 minuutillaan.

Kaudella 2012–2013 Salomäeltä odotettiin todellista läpimurtoa SM-liigaan eliittiin, mutta se jäi saavuttamatta. Hänen pelipaikkansa vaihteli paljon, eikä Salomäelle löytynyt sopivaa roolia. Hän kuitenkin onnistui aiempien kausiensa tapaan karvaajana alemissa ketjuissa.

Miikka Salomäki Nashville Predatorsin paidassa NHL:n varaustilaisuudessa 2011.
Huhtikuussa 2013 Salomäki teki kolmivuotisen tulokassopimuksen Nashville Predatorsin kanssa. Hän debytoi toisen NHL-nostonsa aikana 9.1.2015 Dallas Starsia vastaan. Hän teki heti debyytissään maalin ja tuli valituksi ottelun kakkostähdeksi.

Kesällä 2021 Salomäki teki kaksivuotisen sopimuksen Ruotsin pääsarja SHL:ssä pelaavaan Örebro HK:seen. Kaudella 2021–2022 hän pelasi Örebro HK:n riveissä 34 ottelua tehden tehot 3+8=11, ja kirjautti teholukeman +3.

Helmikuussa 2022 Örebro HK ja Salomäki purkivat sopimuksensa, ja Salomäki siirtyi SM-liigajoukkue Helsingin IFK:n joukkueeseen loppukauden (2021–2022) kattavalla sopimuksella.

### Maajoukkueura

Salomäki pelasi Suomen joukkueessa alle 20-vuotiaiden MM-kilpailuissa vuosina 2011, 2012 ja 2013. Salomäki jakoi vuoden 2011 turnauksessa 14 minuutillaan Suomen sisäisen jäähypörssin voiton Rasmus Rissasen kanssa. Vuoden 2012 turnauksessä hän oli kolmella osumallaan Suomen kolmanneksi paras maalintekijä Alexander Ruutun kanssa.

Salomäki oli voittamassa myös alle 18-vuotiaiden MM-pronssia keväällä 2010. Hän pelasi myös vuoden 2011 turnauksessa, jossa Suomen varakapteenina toiminut Salomäki jakoi neljällä osumallaan joukkueen sisäisen maalipörssin voiton Joel Armian ja Miro Aaltosen kanssa. Hänet palkittiin Suomen top-3-pelaajana. Salomäki pelasi myös alle 17-vuotiaiden World Hockey Challengessa vuonna 2010.

Suomen A-maajoukkueessa Salomäki on pelannut seitsemän ottelua tehden yhden syöttöpisteen. Hän teki A-maajoukkuedebyyttinsä 12. huhtikuuta 2012 Rovaniemellä Norjaa vastaan, kun Salomäki oli valittu Suomen joukkueessen toiselle MM-leiriviikolle. Hänet pudotettiin joukkueesta kahden viikon jälkeen.

Salomäki valittiin vuonna 2008 Pohjola-leirin tähdistökentälliseen.

Muuta
-----

Miikka Salomäen isoveli Santtu (s. 1991) ja pikkusisko Nelli (s. 1997) ovat pelannee myös jääkiekkoa. Santtu pelasi hyökkääjänä alemmissa sarjoissa ja hän pelasi juniorina myös Miikan joukkuetoverina sekä TeKissä, Laser HT:ssä että Kärpissä. Nelli on pelannut hyökkääjänä Naisten Liigaa Kärpissä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Kärpät | A-SM | 37 | 18 | 25 | 43 | 93 | – | – | – | – | – | U18 | 5 | 0 | 1 | 1 | 4 |
| 2010–2011 | Kärpät | SM-liiga | 40 | 4 | 6 | 10 | 53 | 3 | 0 | 1 | 1 | 27 | U18 | 6 | 4 | 2 | 6 | 2 |
|  | Suomi U20 | Mestis | 3 | 1 | 1 | 2 | 27 | – | – | – | – | – | JMM | 6 | 2 | 1 | 3 | 14 |
| 2011–2012 | Kärpät | SM-liiga | 40 | 12 | 9 | 21 | 56 | 7 | 1 | 0 | 1 | 56 | JMM | 7 | 3 | 3 | 6 | 4 |
| 2012–2013 | Kärpät | SM-liiga | 42 | 9 | 10 | 19 | 44 | 3 | 2 | 0 | 2 | 14 | JMM | 6 | 3 | 5 | 8 | 6 |
| 2013–2014 | Milwaukee Admirals | AHL | 75 | 20 | 30 | 50 | 83 | 3 | 0 | 0 | 0 | 6 | MM | 10 | 1 | 1 | 2 | 18 |
| 2014–2015 | Nashville Predators | NHL | 1 | 1 | 0 | 1 | 0 | – | – | – | – | – |
|  | Milwaukee Admirals | AHL | 38 | 7 | 11 | 18 | 30 | – | – | – | – | – |
| 2015–2016 | Nashville Predators | NHL | 61 | 5 | 5 | 10 | 28 | 14 | 1 | 1 | 2 | 6 |
|  | Milwaukee Admirals | AHL | 4 | 1 | 1 | 2 | 4 | – | – | – | – | – |
| 2016–2017 | Nashville Predators | NHL | 5 | 0 | 0 | 0 | 2 | 6 | 0 | 0 | 0 | 2 |
|  | Milwaukee Admirals | AHL | 4 | 1 | 0 | 1 | 4 | – | – | – | – | – |
| 2017–2018 | Nashville Predators | NHL | 58 | 2 | 6 | 8 | 34 | 8 | 0 | 0 | 0 | 2 |
| 2018–2019 | Nashville Predators | NHL | 37 | 3 | 4 | 7 | 8 | 2 | 0 | 1 | 1 | 0 |
|  | Milwaukee Admirals | AHL | 3 | 1 | 1 | 2 | 2 | – | – | – | – | – |
| 2019–2020 | Nashville Predators | NHL | 5 | 1 | 0 | 1 | 4 | – | – | – | – | – |
|  | Milwaukee Admirals | AHL | 41 | 5 | 10 | 15 | 35 | – | – | – | – | – |
|  | Toronto Marlies | AHL | 8 | 2 | 2 | 4 | 2 | – | – | – | – | – |
| 2020–2021 | Colorado Eagles | AHL | 26 | 2 | 10 | 12 | 16 | 2 | 0 | 0 | 0 | 19 |
| 2021–2022 | Örebro HK | SHL | 34 | 3 | 8 | 11 | 20 | – | – | – | – | – |
|  | HIFK | SM-liiga | 2 | 0 | 0 | 0 | 0 | 7 | 1 | 0 | 1 | 2 |
| 6 kautta | yhteensä | NHL | 167 | 12 | 15 | 27 | 76 | 30 | 1 | 2 | 3 | 10 |
| 7 kautta | yhteensä | AHL | 199 | 39 | 65 | 104 | 176 | 5 | 0 | 0 | 0 | 25 |
| 4 kautta | yhteensä | SM-liiga | 124 | 25 | 35 | 60 | 153 | 20 | 4 | 1 | 5 | 99 |
| 1 kausi | yhteensä | SHL | 34 | 3 | 8 | 11 | 20 | – | – | – | – | – |

Lähteet
-------

* Miikka Salomäki The Internet Hockey Databasessa (englanniksi)
* Miikka Salomäki Eurohockey-sivustolla (englanniksi)
* Miikka Salomäki *Elite Prospects*. Everysport Media Group AB.  (englanniksi)

### Viitteet

1. ↑  Uusikylä, Eetu: Salomäelle helpottava täysosuma  14.11.2012. Jatkoaika.com. Viitattu 10.7.2013.
2. ↑  Olli, Tomi: Suomalaislupaus AHL-joukkueensa pistekuningas – "Minusta on tehty Salty"  23.12.2013. Iltalehti. Viitattu 23.12.2013.
3. 1 2 3 4 5 6 7 8 9 10 11 12 13 14 15 16 17  Miikka Salomäki *Elite Prospects*. Everysport Media Group AB.  (englanniksi) Viitattu 4.11.2013
4. ↑  Miikka Salomäki at eliteprospects.com *www.eliteprospects.com*. Viitattu 10.6.2022. (englanniksi)
5. ↑  Strozyk, Matias: Neljän pisteen Salomäki: "Vastustajaan ei kaaduta"  31.12.2011. Jatkoaika.com. Viitattu 9.4.2012.
6. 1 2  Savonen, Ilari: Salomäki – eteenpäin pelaajana ja joukkueena  4.4.2012. Jatkoaika.com. Viitattu 9.4.2012.
7. ↑  Jatkoaika.com
8. ↑  Vuorjoki, Jouko: Kärppätarina saa uudet askelmerkit  13.4.2010. Kaleva.fi.  Arkistoitu 6.6.2010. Viitattu 10.5.2010.
9. ↑  Ennakkoraportti – SM-liiga  17.9.2010. SM-liiga.  Arkistoitu 20.9.2010. Viitattu 21.9.2010.
10. ↑  Tilastot – SM-liiga  17.9.2010. SM-liiga.  Arkistoitu 20.9.2010. Viitattu 21.9.2010.
11. ↑  Tilastot – SM-liiga  2.10.2010. SM-liiga.  Arkistoitu 5.10.2010. Viitattu 26.12.2010.
12. ↑  Hedström lähtee Kärpistä, Salomäelle ja Keräselle jatkosopimukset  21.12.2010. Jatkoaika.com. Viitattu 26.12.2010.
13. ↑  Vuorjoki, Jouko: Kolmen maalin Miikka Salomäki loisti Luulajassa  25.8.2011. Kaleva.  Arkistoitu 31.8.2011. Viitattu 27.8.2011.
14. ↑  Kärpille pieniä takaiskuja  9.1.2012. Jatkoaika.com. Viitattu 9.1.2012.
15. ↑  Salomäelle yhden pelin panna  23.3.2012. Jatkoaika.com. Viitattu 9.4.2012.
16. ↑  Salomäelle kolmen ottelun pelikielto  31.3.2012. Jatkoaika.com. Viitattu 9.4.2012.
17. ↑  Kaleva: Salomäen tuomiota muutettiin  2.4.2012. Jatkoaika.com. Viitattu 9.4.2012.
18. ↑  Savonen, Ilari: Salomäki Hodgman-taklauksesta: "Ei todellakaan mikään tahallisuus"  4.4.2012. Jatkoaika.com. Viitattu 9.4.2012.
19. ↑  Onnela, Janne: Kärppien pelaaja-arvioinnit 2012–2013: Ei tervettä päivää  24.3.2013. Jatkoaika.com. Viitattu 10.7.2013.
20. ↑  Nashville Predators Sign 2011 Second Rounder Miikka Salomaki  24.4.2013. Nashville, Tenn.:  Nashville Predators. Viitattu 10.7.2013. (englanniksi)
21. ↑  Tuohimaa ja Salomäki NHL-sopimuksiin  25.4.2013. Jatkoaika.com. Viitattu 10.7.2013.
22. ↑  Suomalaishyökkääjä takaisin NHL-miehistöön – viimein debyytti  8.1.2015. Mtv.fi. Viitattu 9.1.2015.
23. ↑  Salomäellä täydellinen NHL-debyytti: maali, eniten taklauksia ja tähdistöön!  9.1.2015. Mtv.fi. Viitattu 9.1.2015.
24. ↑  Miikka Salomäki palaa Pohjois-Amerikasta Eurooppaan − "Minulla on Örebrossa mahdollisuus ottaa uusia askelia urallani" *Jatkoaika.com - Kaikki jääkiekosta*. Viitattu 28.2.2022.
25. ↑  Miikka Salomäki at eliteprospects.com *www.eliteprospects.com*. Viitattu 28.2.2022. (englanniksi)
26. ↑  Suomalaishyökkääjä ei jatka SHL-seurassaan – "Tämä ei mennyt niin kuin olisimme halunneet" *mtvuutiset.fi*.  25.2.2022. Viitattu 28.2.2022.
27. ↑  HIFK sopimukseen kolmen hyökkääjän kanssa *HIFK*.  28.2.2022. Viitattu 28.2.2022.
28. ↑  Suomi voitti jäähyilevän Norjan  12.4.2012. Kaleva. Viitattu 22.4.2012.
29. ↑  Uusia miehiä Leijonien toiselle leiriviikolle  7.4.2012. Jatkoaika.com. Viitattu 9.4.2012.
30. ↑  Pieniä muutoksia Leijonien neljännelle MM-leiriviikolle  21.4.2012. Jatkoaika.com. Viitattu 9.4.2012.
31. ↑  Santtu Salomäki *Elite Prospects*. Everysport Media Group AB.  (englanniksi)
32. ↑  Nelli Salomäki *Elite Prospects*. Everysport Media Group AB.  (englanniksi)

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

HIFK – SM-liiga
2 Martin |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
19 Lundell |
21 Lehterä |
24 Kaskimäki |
28 Toivainen |
30 Taponen |
31 Koivistoinen |
33 Kiviharju |
34 Karhunen |
40 Lindbohm |
41 Salin |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä |
52 Kakkonen |
54 Koskela |
55 Kotkansalo |
57 Motin |
73 Lehmus |
74 Nättinen |
78 J. Seppälä |
80 Hovinen |
81 Pakarinen |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen